**11.04.2025(1).**

**E-pasta nosaukums**

Reimatologu atlases priekšizpēte

**E-pasta teksts**

Nacionālais veselības dienests (turpmāk – Dienests) izskata iespēju organizēt sekundārās ambulatorās veselības aprūpes pakalpojumu sniedzēju atlases procedūru pakalpojumu programmā Reimatoloģija (turpmāk – Pakalpojums).

Atlases procedūras mērķis ir uzlabot Pakalpojuma pieejamību, samazinot gaidīšanas rindu garumu uz valsts apmaksātiem pakalpojumiem.

Lai Dienests precīzāk varētu novērtēt iespējamo pretendentu ieinteresētību, tika nolemts veikt priekšizpēti. Šī priekšizpēte ļaus apzināt, cik daudz ārstniecības iestādes būtu gatavas pieteikties atlasei, kas ir būtiski, lai saprastu atlases apjomu un finanšu ietekmi.

Dienests aicina sniegt informāciju:

1. vai iestāde būtu ieinteresēta  piedalīties Pakalpojuma sniedzēju atlasē;
2. cik konsultācijas gadā Jūsu ārstniecības iestāde varētu nodrošināt, ņemot vērā, ka uz vienu pretendentu minimālais plānotais apjoms būtu 300 konsultācijas gadā?

Lūdzam Jūsu atbildi iesniegt līdz **2025. gada 28.aprīlim**, nosūtot to uz e-pasta adresi: **nvd@vmnvd.gov.lv**.